Source: http://docplayer.fi/2241141-Kuopion-sahkoverkko-oy-n-syrjimattomyyden-varmentamisen-toimenpideohjelma.html
Timestamp: 2016-10-28 23:43:15+00:00
Document Index: 26277472

Matched Legal Cases: ['KKO ', 'KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐KUOPION SÄHKÖVERKKO OY:N SYRJIMÄTTÖMYYDEN VARMENTAMISEN TOIMENPIDEOHJELMA
Download "KUOPION SÄHKÖVERKKO OY:N SYRJIMÄTTÖMYYDEN VARMENTAMISEN TOIMENPIDEOHJELMA"
1 KUOPION SÄHKÖVERKKO OY:N SYRJIMÄTTÖMYYDEN VARMENTAMISEN TOIMENPIDEOHJELMA SISÄLLYSLUETTELO 1. JOHDANTO TOIMINNALLINEN ERIYTTÄMINEN Johdon riippumattomuus sähkön toimitus- ja tuotantotoiminnasta Verkonhaltijan johdon työsuhde-etuuksista päättäminen Toimenpideohjelman hyväksyminen Vastuuhenkilön nimeäminen ASIAKASSUHTEET Asiakassopimukset Liittymis- ja verkkopalveluehdot Mittaus ja mittarointi Laskutus Pistehinnoittelu Myyjän vaihtaminen ja sopimuksen siirtäminen Häviöenergian hankinta Käyttäjien ohjaaminen varautumisessa ja tiedottaminen häiriötilanteissa TASEVASTUU JA TASESELVITYS Mittaustiedot Taseselvitys Ilmoitusvelvollisuus TIETOJÄRJESTELMIEN HALLINTA Tietojen käsittely ja suojaaminen Sähkökauppoihin liittyvä tiedonvaihto ja salassapitovelvollisuus SALASSAPITOVELVOLLISUUS RAPORTOINTI... 92 1. JOHDANTO Sähkömarkkinalain mukaan sähköverkonhaltija tulee toimia muita osapuolia kohtaan syrjimättömästi. Kuopion Sähköverkko Oy toimii sähköverkonhaltijana (jäljempänä verkonhaltija) pääosin keskeisellä Kuopion kaupunkialueella. Verkonhaltijan tulee toiminnassaan ottaa huomioon sähkömarkkinalain lukujen 4, 6 ja 11 velvoitteet. Kauppa- ja teollisuusministeriön asetus 616/2013 määrittelee verkonhaltijan toiminnalliset eriyttämisvaatimukset. Verkonhaltijan tulee laatia toimenpideohjelma, jolla varmistetaan, että se täyttää velvoitteensa kohdellen markkinaosapuolia syrjimättömästi. Tämän toimenpideohjelman avulla Kuopion Sähköverkko Oy arvioi kattavasti toimintansa syrjimättömyyttä keskeisten verkonhaltijalle asetettujen vaatimusten ja velvoitteiden kannalta. Tätä toimenpideohjelmaa ylläpidetään ja sen vaikuttavuutta parannetaan jatkuvasti. Verkonhaltijan tulee tehdä toimenpideohjelman tarkistusvaiheen pohjalta julkinen raportti, joka toimitetaan Energiavirastolle. Raportti toimitetaan Energiavirastolle seuraavan vuoden toukokuun loppuun mennessä. Toimenpideohjelma ja raportti ovat julkisia. 2. TOIMINNALLINEN ERIYTTÄMINEN 2.1. Johdon riippumattomuus sähkön toimitus- ja tuotantotoiminnasta Kuopion Sähköverkko Oy vastaa sähköverkkoliiketoiminnoista. Konsernin emoyhtiö Kuopion Energia Oy vastaa kaukolämpö-, sähköntuotanto- ja sähkönmyyntiliiketoiminnoista. Emoyhtiö tuottaa koko konsernin yhteiset hallintopalvelut. Kuopion Energia omistaa Kuopion Sähköverkko osakeyhtiön 100 prosenttisesti ja Kuopion kaupunki omistaa Kuopion Energia Oy:n 100 prosenttisesti. Kuopion Energia Oy 100 % omistus Kuopion Sähköverkko Oy Kuopion Energia konsernin johtoryhmään kuuluvat Kuopion Energiasta toimitusjohtaja, myyntijohtaja, tuotantojohtaja, hallintojohtaja ja kaukolämpöjohtaja sekä Kuopion Sähköverkko Oy:n toimitusjohtaja sekä henkilöstön edustaja.3 Kuopion Sähköverkko Osakeyhtiön hallituksen kokoonpano on seuraava: Puheenjohtaja: Eliisa Säntti Jäsenet: Petri Pomell Lauri Siltanen Hallituksen kokoonpano ei täytä nykytilassa Sähkömarkkinalain 61 vaatimusta, koska hallituksen puheenjohtaja Eliisa Säntti toimii Kuopion Energia Oy:n toimitusjohtajan sijaisena. Oikeudellisesti eriytettyä jakeluverkkotoimintaa harjoittavan verkonhaltijan, jolla on vähintään verkon käyttäjää, johtoon kuuluva ei saa toimia sähköntuotannosta tai -toimituksesta vastaavan yrityksen toimitusjohtajana taikka hallituksen eikä sitä vastaavan toimielimen jäsenenä, jos verkonhaltija ja yritys ovat saman tahon määräysvallassa Verkonhaltijan johdon työsuhde-etuuksista päättäminen Kuopion Sähköverkko Oy:n hallitus päättää toimitusjohtajan palkkauksesta ja palkitsemisesta. Verkonhaltijalla on Kuopion Sähköverkko Oy:n hallituksen hyväksymä tulospalkkausjärjestelmä. Tulospalkkiot eivät perustu sähköntuotannon tai sähkönmyynnin tulokseen tai menestykseen kilpailussa Toimenpideohjelman hyväksyminen Kuopion Sähköverkko Oy:n hallitus hyväksyy toimenpideohjelman. Ohjelmaa ylläpidetään vuosittain. Vuotuisessa läpikäynnissä havaitut puutteet ja kehityskohteet hyväksytetään hallituksella ja raportoidaan Energiavirastolle Vastuuhenkilön nimeäminen Kuopion Sähköverkko Oy:n hallitus on nimennyt toimitusjohtaja Kari Väänäsen vastaamaan syrjimättömyyden varmentamista koskevan toimenpideohjelman laadinnasta, toteuttamisesta ja sen noudattamisen seurannasta. Hän vastaa myös ohjelman toteutumisesta vuosittain laadittavasta julkisesta raportista.4 3. ASIAKASSUHTEET 3.1. Asiakassopimukset Verkonhaltijan asiakassopimusten hoitamisesta huolehtii Kuopion Energia Oy:n asiakaspalvelu sekä verkonhaltijan oma tekninen neuvonta. Palvelun toteuttamisesta on solmittu erillinen palvelusopimus, jossa määritellään palvelun laatu ja palvelun toteuttamisen seuranta. Syrjimättömyys näiden tehtävien hoitamisessa on varmistettu erillisellä ohjeella, siihen liittyvällä koulutuksella sekä henkilökohtaisella kirjallisella sitoumuksella. Toimivuutta valvotaan saadun asiakaspalautteen ja yhteistyöpalaverien avulla. Kuopion Sähköverkko Oy noudattaa asiakassopimuksissaan asiakasryhmästä ja sopimustyypistä riippumatta samoja Energiateollisuus ry:n laatimia yleisiä sopimusehtoja, jotka on erikseen hyväksytetty Energiavirastolla. Sopimusta solmittaessa asiakkaat saavat kattavat ja riittävän yksityiskohtaiset tiedot sopimukseen liittyvistä asioista. Sopimusten päättäminen ja uusien sopimusten aloittaminen on toteutettu alaa koskevien suositusten ja määräysten mukaisesti sähkönmyyjästä tai muusta sähkökaupan osapuolesta riippumatta syrjimättömästi ja tasapuolisin ehdoin. Asiakaspalvelua koskevilla ohjeilla pyritään varmistamaan, ettei Kuopion Sähköverkko Oy toteuta asiakaspalvelussaan asiakkaita tai muita sähkökaupan osapuolia syrjiviä menettelyjä Liittymis- ja verkkopalveluehdot Kuopion Sähköverkko Oy:n toiminnassaan soveltamat - Sähkönkäyttäjien verkkopalvelu- ja liittymisehdot - Sähkötuotannon verkkopalvelu- ja liittymisehdot Energiavirasto on hyväksynyt päätöksellään. Verkkopalveluehdot ja pien- ja keskijänniteverkkoa koskevat liittymisehdot ovat julkaistu ja saatavilla painotuotteena sekä luettavissa Kuopion Sähköverkko Oy:n internetsivuilla. Liittymisjohdon rakentaminen tontin osuudelta on vapaasti kilpailutettavissa Mittaus ja mittarointi Kuopion Sähköverkko Oy on järjestänyt kaikkien mittauksien ja mittareiden lukemisen omalla vastuualueellaan. Mittaustiedot rekisteröidään mittaustietokantaan ja toimitetaan sähkömarkkinoiden osapuolille ohjeiden mukaisesti taseselvityksen ja laskutuksen perustaksi.5 Mittauspalvelu ostetaan pääosin Landis+Gyr Oy:ltä. Mittauspalvelun osalta syrjimättömyyttä tulee myös noudattaa. Yli 63 A pääsulakkeelliset kohteet luetaan verkonhaltijan toimesta. Kuopion Sähköverkko Oy:n asiakkaista suurin osa kuului etäluennan piiriin vuoden 2015 alussa. Verkkoalueella on 165 kappaletta poikkeavia tai vanhoja kulutuspisteitä mm. antennivahvistinkaapit, joiden sähkönkulutus arvioidaan laskennallisesti. Tuotteena näillä käyttöpaikoilla on vuosisähkö, jossa laskutus tapahtuu tehoperusteisesti, ilman mittausta. Sähköntoimituksen mittaus tapahtuu valtioneuvoston asetuksen sähköntoimitusten selvityksestä ja mittauksesta 66/2009 vaatimusten sekä alan suositusten mukaisesti. Mittauksessa ja mittareiden lukemisessa on otettu huomioon em. sopimusehtojen mukaiset mittauksen oikeellisuutta koskevat kohdat. Jatkuvalla kustannusseurannalla varmistetaan, että sähkönkulutuksen mittauksesta sähkönkäyttäjille ja myyjille aiheutuvat kustannukset ovat mahdollisimman pienet. Yksittäiset, kiinteistöjen tai asunto-osakeyhtiöiden yhteisostosopimusten ulkopuolelle jäävät, sähkönkäyttäjät liitetään verkkoon normaaliehtojen mukaisesti Laskutus Verkkopalvelun laskutuksessa asiakkaalle esitetään erittely verkkopalvelun hinnasta ja sen muodostumisesta (perus- ja energiamaksu sekä verot). Laskun sisältö on toteutettu EV:n määräyksen sähköenergiaa ja sähkönsiirtoa koskevien laskujen erittelystä (367/441/2006) mukaisena alkaen noudatetaan voimassa olevana määräystä (dnro 1097/002/2013) Laskuissa asiakasta informoidaan, miten asiakasvalituksen voi tehdä ja mitä menettelyjä kuluttajilla on käytettävissä riitojenratkaisuissa. Maksatuksessa noudatetaan vakiomaksuaikoja, jotka yksityisasiakkailla ja yritysasiakkailla ovat 14 päivää. Palvelumaksut ovat julkisen hinnaston mukaiset. Asiakkaalle kerrotaan veloituksista ja maksun suuruudesta etukäteen. Tarjottavat maksuvaihtoehdot eivät syrji eri asiakasryhmiä. Se mitä asiakkaan kanssa on sovittu laskutuksesta, kirjataan asiakaspalvelu- ja laskutusjärjestelmään, jolla varmistetaan laskutuksen tapahtuminen sovitun mukaisesti. Laskutuspalvelun toteuttajana toimii Kuopion Energia Oy Pistehinnoittelu Asiakkaalla on mahdollisuus saada hinnaston mukaista verkkopalvelua Kuopion Sähköverkko Oy:n koko vastuualueella. Asiakkaalla on asianomaiset maksut suorittamalla oikeus käyttää liittymispisteestään käsin koko maan sähköverkkoa. Verkkopalvelutuotteiden hinta ei riipu siitä, missä asiakas maantieteellisesti sijaitsee verkonhaltijan vastuualueella Kuopiossa.6 3.6. Myyjän vaihtaminen ja sopimuksen siirtäminen Kuopion Sähköverkko Oy ei peri erillistä maksua sähkönmyyjän vaihtamisen liittyvistä rekisteröinti-, taseselvitys- ja muista vastaavista suoritteista eikä mittalaitteen lukemisesta. Sähkönmyyjän vaihtumiseen liittyvät sopimusmuutokset ja tarvittava tiedonvaihto sähkömarkkinoiden osapuolten välillä toteutetaan syrjimättömästi, tasapuolisesti ja ilman aiheetonta viivytystä. Myyjän vaihtamisen ja sopimuksen siirtämisen osalta menettelyissä noudatetaan Energiateollisuus ry:n Sähkömarkkinoiden menettelytapaohjeet suositusta Häviöenergian hankinta Kuopion Sähköverkko Oy hankkii sähköverkkonsa häviöenergian avointen, syrjimättömien ja markkinapohjaisten menettelyjen mukaisesti. Häviöenergianhinta muodostuu sähköpörssin hintojen mukaan. Kuopion Sähköverkko Oy päättää itsenäisesti häviösähkön hankinta-ajankohdan ja siihen liittyvät suojaustoimenpiteet. Häviösähkömäärä perustuu tuntimittauslaitteistojen avulla saatuun energiamäärään ja häviöprofiiliin. Kaikki sähköverkossa siirretty mittaamaton energia kuuluu verkostohäviöihin Käyttäjien ohjaaminen varautumisessa ja tiedottaminen häiriötilanteissa Kuopion Sähköverkko Oy informoi asiakasta liittymissopimusta tehdessä verkonosan vallitsevasta häiriöalttiudesta ja odotettavissa olevien sähkökatkojen pituudesta. Jos käyttäjän sähkönkäyttö edellyttää vallitsevia olosuhteita tai suunniteltua parempaa sähkönsaantia, annetaan asiakkaalle yksilöllisiä ohjeita varautumiseen. Käyttäjille tarjotaan tasapuolisesti tietoa varautumisesta sähkönjakelun häiriöihin. Käytännössä opastus tapahtuu tarvittaessa puhelimitse, mutta pääasiassa käyttämällä valmiita alan yleisiä varautumisohjejulkaisuja. Internetissä toimivassa karttapalvelussa näytetään reaaliajassa sähköverkon keskeytystilannetta vika- ja suunniteltujen keskeytysten osalta. Kartassa käyttäjä pystyy näkemään sähköttömän kohteen yksittäisen liittymän tarkkuudella. Käyttäjän on mahdollista saada automaattisesti viesti heidän käyttöpaikkaa koskevasta sähkökatkosta. Viesti lähetetään, kun katko alkaa ja loppuu. Tarvittaessa viestillä informoidaan lisätietoja, jos katkon olosuhteet muuttuvat.7 4. TASEVASTUU JA TASESELVITYS 4.1. Mittaustiedot Sähköntoimitusten mittaus sekä mittaustietojen rekisteröinti ja ilmoittaminen sähkömarkkinoiden osapuolille on järjestetty. Osa ko. toimenpiteistä toteutetaan verkonhaltijan omalla resurssilla ja osan palvelusta ostetaan Kuopion Energia Oy:ltä ja Landis+Gyr Oy:ltä. Sähkönkäyttöpaikoilla olevat tuntimittauslaitteistot luetaan vähintään kerran vuorokaudessa. Ostetun luentapalvelun laatua seurataan aktiivisesti. Muu sähkönkäyttöpaikan mittauslaitteisto kuin tuntimittauslaitteisto luetaan vähintään kerran vuodessa verkonhaltijan toimesta. Lisäksi ko. mittauslaitteiston osalta pyydetään 2 kertaa vuodessa asiakasta toimittamaan lukema mittauslaitteistolta. Jos lukemia ei saada sähkönkulutus arvioidaan. Selvitys arviointimenetelmistä on julkinen Taseselvitys Kuopion Sähköverkko Oy huolehtii taseselvityksestä vastuualueellaan. Taseselvitys ja siihen liittyvän tiedonvaihdon jakeluverkon avointen toimitusten osalta sekä tyyppikuormituskäyrien soveltamisen edellyttämän tasoituslaskennan sähkönmyyjien kesken on järjestetty. Mitattujen kulutuksien sekä mittauksen ja tyyppikuormituskäyrän yhdistelmään perustuvien toimitusten määrät lasketaan kullekin jakeluverkossa toimivalle sähkökaupan osapuolelle. Mittaustietokannan käyttöoikeudet on rajattu niin, että mittaustietojen käyttö tarkoitukseen, joka on syrjivä sähkömarkkinoiden osapuolille, on estetty. Taseselvityspalveluja tarjotaan tasapuolisin ja syrjimättömin ehdoin sähkömarkkinoiden osapuolille. Taseselvitys perustuu pääosin tuntimittaukseen tai mittauksen ja tyyppikuormituskäyrän yhdistelmään sekä toimituksia koskeviin ilmoituksiin siten kuin sähkömarkkina-asetuksessa 65/2009 säädetään. Kuopion Sähköverkko Oy määrittelee, mitä tyyppikuormituskäyrää kuhunkin vastuualueen sähkönkäyttöpaikkaan sovelletaan taseselvityksessä. Määrittely on tehty syrjimättömästi.8 4.3. Ilmoitusvelvollisuus Taseyksikölle ilmoitetaan taseselvityksessä ja laskutuksessa tarvittavat mittaustiedot käyttöpaikka- tai mittauskohtaisesti. Sähkön toimitusta seuraavana arkipäivänä ilmoitetaan - alustavasti osapuolten tasevastaaville sähkömarkkinoiden osapuolten verkkoon tulevien tai verkosta lähtevien toimitusten summatiedot taseselvitystä varten. - alustavasti sähkön toimittajille sähkömarkkinoiden osapuolia koskevat, taseselvityksen yhteydessä lasketut toimitukset tasevastuun täyttämistä ja laskutusta varten. - alustavasti taseselvittäjälle taseselvityksessä ja laskutuksessa tarvittavat mittaustiedot käyttöpaikka- tai mittauskohtaisesti. Lopulliset ilmoitukset sähkön toimituksista ja toimitusten summatiedoista tehdään 14 päivän kuluessa toimituspäivästä. Ilmoitusten osalta noudatetaan Valtioneuvoston (66/2009) ja TEM:n (809/2008) tarkempia asetuksia. 5. TIETOJÄRJESTELMIEN HALLINTA 5.1. Tietojen käsittely ja suojaaminen Kuopion Sähköverkko Oy:n käyttämät asiakas-, verkko- ja mittaustietoja sisältävät tietojärjestelmät mahdollistavat tietojen käsittelyn asianmukaisesti. Asiakas-, verkkoja mittaustietojärjestelmillä on tietoturva- ja toipumissuunnitelmat, jottei tietojärjestelmiin sisältyvä tieto katoa, muutu tai tuhoudu. Asiakastietojärjestelmän hallinnoinnista vastaa Kuopion Energia Oy. Luentapalvelun toteuttamiseen vaadittavista järjestelmistä vastaa Landis+Gyr Oy. Mittaustietokannasta ja verkkotietojärjestelmän hallinnoinnista vastaa Kuopion Sähköverkko Oy. Asiakkaiden henkilötietojen suojaamisessa on otettu huomioon mm. henkilötietolain mukaiset vaatimukset. Sähköverkkoliiketoimintaan ja asiakassuhteisiin liittyvän salassa pidettävän tiedon siirtymistä oikeudettomasti kolmannelle osapuolelle on hallittu ohjeistuksella, koulutuksella ja seurannalla. Asiakas- ja mittaustietoja sisältävien tietojärjestelmien käyttöön ja hallinnointiin oikeutetut henkilöt ovat perehdytetty järjestelmien käyttöön sekä salassa pidettävien tietojen luottamuksellisuutta koskeviin säädöksiin ja määräyksiin sekä yhtiön sisäisiin ohjeisiin.9 5.2. Sähkökauppoihin liittyvä tiedonvaihto ja salassapitovelvollisuus Sähkökauppojen selvittämisessä vaadittavat tietojärjestelmät suoriutuvat tiedonvaihdossa noudatettavasta menettelystä sekä sähkökauppojen selvittämiseen liittyvien sanomien muodosta siten, kuin kauppa- ja teollisuusministeriön päätöksessä edellytetään. Täydentävinä ohjeina noudatetaan toimialajärjestön antamia suosituksia liittyen sähkökauppojen selvittämiseen ja siihen liittyvään tietojenvaihtoon. 6. SALASSAPITOVELVOLLISUUS Tasevastuuseen ja taseselvitykseen liittyviä tehtäviä hoidettaessa saatujen ja laadittujen asiakirjojen sekä niihin sisältyvien tietojen samoin kuin näitä tehtäviä hoidettaessa saatujen tietojen osalta noudatetaan vaitiolovelvollisuutta ja hyväksikäyttökieltoa. Asiakkaiden henkilön tietosuojaa koskevat yleiset säädökset, kuten henkilötietolaki ja laki sähköisen viestinnän tietosuojasta, on otettu huomioon samoin kuin yritysasiakkaiden liikesalaisuuksien suojaaminen. Kuopion Sähköverkko Oy:n ohjeistuksessa on kerrottu, että henkilö, jolla on hallussaan salassa pidettävää tietoa, ei saa paljastaa, ilmaista sivulliselle eikä käyttää tietoja omaksi taikka toisen hyödyksi tai vahingoksi. Salassapitovelvollisuus on ohjeistettu työntekijöille, tasevastaavan ja muiden verkonhaltijan valtuuttamien kolmannen osapuolen palveluksessa oleville henkilöille, joiden tehtäviin kuuluu asiakaspalvelu, tasevastuu ja selvitys, mittaus, mittarinluku, mittaustietojen ilmoittamien ja rekisteröinti, tiedonvaihto sekä kuormituskäyrämenettely. Tällä hetkellä tällaisia verkonhaltijan valtuuttamia kolmansia osapuolia ovat: Kuopion Energia Oy, Kuopion Kuntatekniikkaliikelaitos, Landis+Gyr Oy, Eltel Networks Oy. Tietojen salassapitoon liittyvien velvollisuuksien noudattamisesta on henkilöstölle annettu koulutusta. Henkilöstöstä kukin em. tehtävissä toimivista on allekirjoituksellaan vahvistanut salassapitosopimuksen. 7. RAPORTOINTI Julkinen raportti perustuu toimenpideohjelman vuotuiseen tarkistukseen. Julkisessa raportissa on kuvattu toimenpiteet, joilla toiminnan syrjimättömyyttä on varmennettu ja parannettu sekä toimenpiteitä, joihin Kuopion Sähköverkko Oy on sitoutunut syrjimättömyyden varmentamiseksi ja parantamiseksi. Toimenpiteet liittyvät: a) toiminnalliseen eriyttämiseen, b) asiakassuhteisiin, c) tasevastuuseen ja taseselvitykseen, d) tietojärjestelmien hallintaan sekä e) salassapitovelvollisuuteen.10 Julkinen raportti ei sisällä liikesalaisuuksia tai muuten salassa pidettäviä tietoja. Kuopion Sähköverkko Oy:n toimitusjohtaja vahvistaa raportin allekirjoituksellaan. Syrjimättömyyden varmentamisohjelman raportti on julkinen ja raportti toimitetaan Energiamarkkinavirastolle vuosittain toukokuun loppuun mennessä. Kuopion Sähköverkko Oy:n hallitus on hyväksynyt toimenpideohjelman kokouksessaan otettavaksi käyttöön heti. Kuopiossa Kari Väänänen toimitusjohtaja Kuopion Sähköverkko Oy Samankaltaiset tiedostot
1(5) Ryhänen Matti 13.4.2015 Savon Voima Verkko Oy:n syrjimättömyyden varmistamisohjelma Savon Voima Verkko Oy, Y-tunnus 2078265-2, puhelin 017 223 111, faksi 017 223 900, postiosoite PL 1024 (Kapteeninväylä Lisätiedot Lappeenrannan Energiaverkot Oy:n VERKKOPALVELUEHDOT
Lappeenrannan Energiaverkot Oy:n VERKKOPALVELUEHDOT Energiateollisuus ry:n suosittelemat VPE 2014 Simolantie 18 53600 Lappeenranta Asiakaspalvelu 020 690 505 lappeenrannanenergia.fi SISÄLLYS: A. Yleistä, Lisätiedot Verkkopalveluehdot. Sisällys: A. Yleistä, verkkosopimuksen tekeminen, palvelun edellytykset ja aloittaminen
VERKKOPALVELUEHDOT Verkkopalveluehdot Sisällys: A. Yleistä, verkkosopimuksen tekeminen, palvelun edellytykset ja aloittaminen 1.Soveltamisala ja määritelmiä 2.Verkkosopimuksen tekeminen ja käyttäjän sähkön Lisätiedot Energiateollisuus ry:n suosittelemat. Verkkopalveluehdot
Verkkopalveluehdot VPE 2010 Voimassa 1.7.2010 alkaen Verkkopalveluehdot VPE 2010 Sisällys: A. Yleistä, verkkosopimuksen tekeminen, palvelun edellytykset ja aloittaminen B. Mittaus, laskutus ja keskeyttäminen Lisätiedot Menettelyohjeet myyjille ja verkonhaltijoille myyjänvaihtotilanteisiin
Sähköntoimitusehdot STE 10 Sisällys A. Yleistä, sähköntoimitussopimuksen tekeminen ja palvelun edellytykset B. Mittaus, laskutus ja sähkötoimituksen keskeyttäminen C. Sähköntoimituksen viivästys, virhe, Lisätiedot A. Yleistä, sähköntoimitussopimuksen tekeminen ja palvelun edellytykset
Energiateollisuus ry:n suosittelemat SÄHKÖNTOIMITUSEHDOT STE 2014 Sisällys: A. Yleistä, sähköntoimitussopimuksen tekeminen ja palvelun edellytykset B. Mittaus, laskutus ja sähkötoimituksen keskeyttäminen Lisätiedot ESITYKSEN PÄÄASIALLINEN SISÄLTÖ
HE 20/2013 vp Hallituksen esitys eduskunnalle sähkö- ja maakaasumarkkinoita koskevaksi lainsäädännöksi ESITYKSEN PÄÄASIALLINEN SISÄLTÖ Esityksessä ehdotetaan säädettäväksi sähkömarkkinalaki, laki maakaasumarkkinalain Lisätiedot ENERGIATEOLLISUUS RY:N SUOSITTELEMAT SÄHKÖNMYYNTIEHDOT
ENERGIATEOLLISUUS RY:N SUOSITTELEMAT SÄHKÖNMYYNTIEHDOT 1 SÄHKÖNMYYNTIEHDOT 1.11.2010 ALKAEN A. YLEISTÄ, MYYNTISOPIMUKSEN TEKEMINEN, SÄHKÖNMYYNNIN EDELLYTYKSET JA ALOITTAMINEN, SUHDE VERKKOPALVELUUN, VASTUUKYSYMYKSIÄ... Lisätiedot Savon Voima Oyj:n hallituksen hyväksymät ja Energiateollisuus ry:n suosittelemat
Savon Voima Oyj:n hallituksen hyväksymät ja Energiateollisuus ry:n suosittelemat SÄHKÖNMYYNTIEHDOT SME 2010 SÄHKÖNMYYNTIEHDOT SME 2010 Sisällys: A. Yleistä, myyntisopimuksen tekeminen, sähkönmyynnin edellytykset Lisätiedot SÄHKÖNMYYNTIEHDOT SME 2014
Energiateollisuus ry:n suosittelemat SÄHKÖNMYYNTIEHDOT SME 2014 Sisällys: A. Yleistä, myyntisopimuksen tekeminen, sähkönmyynnin edellytykset ja aloittaminen, suhde verkkopalveluun, vastuukysymyksiä B. Lisätiedot Sähkön vähittäismarkkinoiden nykyiset liiketoimintaprosessit
Sähkön vähittäismarkkinoiden nykyiset liiketoimintaprosessit LUONNOS 2 (135) SISÄLLYSLUETTELO Sisällysluettelo... 2 Määritelmät ja lyhenteet... 8 1 Johdanto... 12 1.1 Taustaa... 14 1.2 Valittu kuvaustapa... Lisätiedot Sähkönmyyntiehdot. Energiateollisuus ry:n suosittelemat SME 2014
Energiateollisuus ry:n suosittelemat Sähkönmyyntiehdot SME 2014 SISÄLLYS: A. Yleistä, myyntisopimuksen tekeminen, sähkönmyynnin edellytykset ja aloittaminen, suhde verkkopalveluun, vastuukysymyksiä B. Lisätiedot Energiateollisuus ry:n suosittelemat SÄHKÖNMYYNTIEHDOT SME 2014
Energiateollisuus ry:n suosittelemat Sähkönmyyntiehdot SME 2010 Sisällys A. Yleistä, myyntisopimuksen tekeminen, sähkönmyynnin edellytykset ja aloittaminen, suhde verkkopalveluun, vastuukysymyksiä B. Laskutus Lisätiedot Energiateollisuus ry:n suosittelemat SÄHKÖNMYYNTIEHDOT SME 2014 15.12.2014
Energiateollisuus ry:n suosittelemat SÄHKÖNMYYNTIEHDOT SME 2014 15.12.2014 SISÄLLYS A. Yleistä, myyntisopimuksen tekeminen, sähkönmyynnin edellytykset ja aloittaminen, suhde verkkopalveluun, vastuukysymyksiä Lisätiedot PÄÄASIALLINEN SISÄLTÖ
Hallituksen esitys Eduskunnalle laeiksi sähkömarkkinalain sekä maakaasumarkkinalain 4 luvun 6 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi sähkömarkkinalakia ja Lisätiedot 2016 © DocPlayer.fi Yksityisyyskäytäntö | Palveluehdot | Palaute